2014ല് മോദി അധികാരത്തിലെത്തിയപ്പോഴാണ് ഇന്ത്യക്ക് സ്വാതന്ത്ര്യം ലഭിച്ചതെന്ന് കങ്കണ ഭ്രാന്തെന്ന് വരുണ് ഗാന്ധി ന്യൂഡല്ഹി: 2014ല് നരേന്ദ്ര മോദി അധികാരത്തിലെത്തിയതിന് ശേഷമാണ് ഇന്ത്യക്ക് യഥാര്ഥത്തില് സ്വാതന്ത്ര്യം കിട്ടിയതെന്ന വിവാദ പ്രസ്താവനയുമായി ബോളിവുഡ് നടി കങ്കണ റണാവത്ത്. ടൈംസ് നൗ സംഘടിപ്പിച്ച പരിപാടിയില് സംസാരിക്കുേമ്ബാഴായിരുന്നു കങ്കണയുടെ വിവാദ പ്രസ്താവന.1947ല് ഇന്ത്യക്ക് ലഭിച്ചത് സ്വാതന്ത്ര്യമല്ലായിരുന്നു. അത് വെറും ഭിക്ഷമാത്രമായിരുന്നുവെന്നാണ് കങ്കണയുടെ പരാമര്ശം. ബ്രിട്ടീഷുകാരുടെ തുടര്ച്ചയായിരുന്നു കോണ്ഗ്രസ് ഭരണമെന്നും കങ്കണ ആരോപിച്ചു. അതേസമയം, കങ്കണയുടെ പ്രസ്താവനക്കെതിരെ ബി.ജെ.പി നേതാവ് വരുണ് ഗാന്ധി രംഗത്തെത്തി.ചില സമയത്ത് മഹാത്മഗാന്ധിയുടെ ത്യാഗങ്ങളെ അപമാനിക്കുന്നു. ചിലപ്പോള് അദ്ദേഹത്തിന്റെ കൊലയാളിക്ക് ആദരം നല്കുന്നു. ഇപ്പോള് മംഗല് പാണ്ഡേ മുതല് റാണി ലക്ഷ്മിഭായി, ഭഗത് സിങ്, ചന്ദ്രശേഖര് ആസാദ്, നേതാജി തുടങ്ങിയവരെ അപമാനിച്ചിരിക്കുന്നു. ഇതിന് ഞാന് ഭ്രാന്തെന്നാണോ രാജ്യദ്രോഹമെന്നാണോ വിളിക്കേണ്ടതെന്നായിരുന്നു വരുണ് ഗാന്ധിയുടെ ചോദ്യം.അതേസമയം, കങ്കണയുടെ പ്രസ്താവനക്കെതിരെ ട്വിറ്ററിലും പ്രതിഷേധമുയര്ന്നു. കങ്കണയുടെ വിഡ്ഢിത്തരത്തിന് കൈയടിക്കുന്നത് ആരാണെന്ന് അറിയാന് തനിക്ക് താല്പര്യമുണ്ടെന്നായിരുന്നു ബോളിവുഡ് നടി സ്വര ഭാസ്കറിന്റെ പ്രസ്താവന. കങ്കണയുടെ പത്മശ്രീ രാഷ്ട്രപതി തിരിച്ചെടുക്കണമെന്ന ആവശ്യവും സമൂഹമാധ്യമങ്ങളില് ഉയരുന്നുണ്ട്.